Title: 5.1 jarduera: ebaluazioa birtualitatean
Course: Moodle-ren erabilera aurreratua

Hasiera

Ikasgai honetan ebaluazioaz arituko gara.

Guztira 9 fitxa egin beharko dituzu. Bi motatako fitxak aurkituko dituzu:

Batzuek informazioa ematen dizute eta bukaeran Jarraitu botoia dute aurrera egiteko;

besteek eginkizunen bat eskatuko dizute.

Eginkizuna hainbat motatakoa izan daiteke: aukera-anitzeko galderak, egia/gezurra motakoak, enuntzituak lotu, zenbaki bidez erantzutekoak edo entsegu labur bat egitekoak.

Galdera bakoitzari erantzundakoak sistemak berak esango dizu ondo egin duzun ala ez eta ez dizu aurrera egiten utziko erantzun egokia eman arte. Ondo erantzuten duzuenan erantzun egokiari dagokion feedbacka erakutsiko dizu ikasgaiak eta orduan pasatu ahal izango zara hurrengo fitxara.

Ebaluazioa

Ebaluazio-prozesuetan informazioa biltzeko hainbat jarduera burutzen dira. Informazio horren gaineko hausnarketa eginda irakasle eta ikasleek ikaskuntza-irakaskuntza prozesuak hobetzeko erabakiak hartu eta beharrezko zuzenketak egingo dituzte.

Etengabeko prozesua da, hezkuntza-jarduera guztietan integratua eta egoera jakin bati buruzko iritziak lortzeko informazioa eskaini behar du.

Ikusten denez, on-line irakaskuntzan ebaluazioaren oinarriak beste edozein arlotan erabiltzen diren berberak dira.

Ebaluazioa II

Ebaluazio-prozesuaren ezaugarriak:

- Integrala: sistema osoa ebaluatu behar da ikaskuntza-prozesuaren osotasuna kontuan hartuta.
- Jarraia: erabilera eskasa du azken unean egiten den ebaluazioak ez baitu ematen aukerarik garatu diren prozedurak hobetzeko
- Prozesuari eragingo diona: lortutako emaitzak garrantzitsuak badira, horietara iristeko prozesuek dute garrantzia handiagoa.
- Orientatzailea: ikasleari bere ibilbidea hobetzen lagunduko behar dio
- Guztion artekoa: ikaskuntza-prozesuan integratutako ebaluazioak guztion artekoa izan behar du guztion artean garatutako prozedurak hobetu ahal izateko

Ebaluazioa III

EBALUAZIO-MOTAK

Helburuaren arabera:

- Formatiboa
- Sumatiboa

Eremuaren arabera:

- Globala.
- Zatikakoa

Egileen arabera:

- Barrukoa: autoebaluazioa, heteroebaluazioa, koebaluazioa

- Kanpokoa

Unearen arabera:

- Hasierakoa

- Prozesuarena

- Bukaerakoa

Ebaluazioa IV

Ondorengo galderei erantzun beharko genieke edozein ikastaroren planteamendua egiterakoan:

- Zertan oinarrituta ebaluatzen da?

Aldez aurretiko helburuak hartu beharko dira kontuan. Bestalde, garatutako prozedurak eta egindako ibilbidea aztertu beharko da.

- Nolakoa da ebaluazioa?

Hasierakoa, etengabea, egindakoa hobetzekoa... Zein informazio lortu nahi dugun, nola lortuko dugun eta zein erabilera emango diogun aztertu beharko da

- Zer ebaluatzen da?

Lortutakoa, egindakoa, jarrera, ikastaroa...

- Nork ebaluatzen du?

Irakasleak ebaluatzen du ikasleen lana, ikasleek euren lana, ikasleek beste ikasleen lana, ikasleek irakasleen lana...

- Nola ebaluatzen da?

Irizpideak ezagutzen direla eta geure egin ditugula ziurtatu beharko da. Era ulergarrian egin beharko da eta ahal den neurrian ondorio didaktikoak izan beharko ditu.

Ebaluazioa V

Helburuaren arabera, nolakoa da Moodle-ren erabilera aurreratua ikastaroan erabilitako ebaluazio-moldea:

- Formatiboa
Feedback: Bai, hori lortu nahi izan dugu behintzat
- Sumatiboa
Feedback: Helburua ez zen hori. Formatioa izatea nahi genuen. Zertan ez dugu lortu?

Ebaluazioa VI

Egileen arabera, nolakoa da Moodle-ren erabilera aurreratua ikastaroan erabilitako ebaluazio-moldea:

- Barrukoa
Feedback: Bai, autoebaluazioa eta heteroebaluazioa konbinatu ditugu.
- Kanpokoa
Feedback: Ez, ez da horrelakorik egon

Ebaluazioa VII

Moodle-ren erabilera aurreratua ikastaroan galdetegia izan da ebaluaziorako erabilitako bitarteko nagusia

- Ez
Feedback: Ez, ez da hori izan
- Bai
Feedback: Ez, ez a hori izan

Ebaluazioa VIII

Moodle-ren erabilera aurreratua ikastaroan lotura argia egon da helburu, jarduera eta kalifikazio-liburuaren artean

- Bai
Feedback: Hala beharko luke, behintzat
- Ez
Feedback: Zerbait ez dugu, beraz, ondo egin