Title: 1.1 jarduera: ikastaroaren diseinua
Course: Moodle-ren erabilera aurreratua

Hasiera

Ikasgai honetan ikastaroaren diseinua aztertuko dugu.

Guztira 15 fitxa egin beharko dituzu. Bi motatako fitxak aurkituko dituzu:

Batzuek informazioa ematen dizute eta bukaeran Jarraitu botoia dute aurrera egiteko;

besteek eginkizunen bat eskatuko dizute.

Eginkizuna hainbat motatakoa izan daiteke: aukera-anitzeko galderak, egia/gezurra motakoak, enuntzituak lotu, zenbaki bidez erantzutekoak edo entsegu labur bat egitekoak.

Galdera bakoitzari erantzundakoak sistemak berak esango dizu ondo egin duzun ala ez eta ez dizu aurrera egiten utziko erantzun egokia eman arte. Ondo erantzuten duzuenan erantzun egokiari dagokion feedbacka erakutsiko dizu ikasgaiak eta orduan pasatu ahal izango zara hurrengo fitxara.

Komenigarria da ikasgaiarekin hasi aurretik atalari dagokion dokumentazioa irakurtzea. Hala ere zalantza edo kezka sortzen bazaizu, idatzi mezua Jardueren foroa eta guztion artean argitzen saiatuko gara.

Formatua I

Ikastaroaren atalak, ikastaroaren orri nagusiko erdi aldean, aukeratutako ikastaro-formatuaren araberakoak dira. Formatuak zehazten du, beraz, nola ikusiko den ikastaroaren edukia.

Ikastaroaren formatua ezartzeko, kudeatzaile gisa hasi behar duzu saioa Moodle instalazio batean.

1. Joan hona: Ikastaroaren hasiera-orria > Ezarpenak > Ezarpenak editatu > Formatua
2. Aukeratu zein formatu nahi duzun. Hauek dira aukerak:

- SCORM formatua
- Formatu irekia
- Gai-formatua
- Aste-formatua

SCORM

SCORM ikastaro-formatua SCORM paketeak irekitzeko sarbidea da. Erabiltzaileek ikastaroaren izenari sakatzen diotenean, SCORM paketearen sarrera-eremura joango dira eta ez Moodle ikastaro batera (ez baduzu zure SCORM paketea horrela agertzea nahi, gehitu paketea aste- edo gai-formatua duen ikastaro batean Jarduera gehitu > SCORM paketea erabilita)

Irekia

Orri nagusiko erdi aldeko foroaren inguruan osatzen da formato hau, Foro irekiaren inguruan alegia. Formato irekiagoa behar denean da erabilgarria. Ez du ikastaroa izan behar gainera: adibidez, sail baten iragarki-taula bezala erabil liteke.

Astea

Ikastaroa asteka antolatzen da eta hasiera eta bukaera datak ditu. Aste bakoitzak bere jarduerak ditu. Hauetako batzuek, egunerokoak kasu, aste bete baino gehiago iraun dezakete itxi baino lehen.

Gaia

Astekako formatoaren oso antzekoa da baina aste bakoitzari gai esaten zaio hemen. Gaiak ez dute denbora mugarik eta ez da, beraz, datarik zehaztu behar.

Formatua II

Derrigorrezkoa al da ikastaroari formatu bat ematea?

- Bai
Feedback: Jakina! Bestela ezingo genuke ikastaroa sortu. Dena dela, sistemak badu ezarrita berezko formatu bat; beste ezer aukeratzen ez bada, sistemak berezkoa ezarriko du.
- Ez
Feedback: Sistemak badu ezarrita berezko formatu bat; beste ezer aukeratzen ez bada, sistemak berezkoa ezarriko du. Dena dela, nahi dugunaren araberako aukera egitea komeni da.

Taldeak I

Irakasleak taldeka antola ditzake erabiltzaileak bai ikastaroan bai jarduera jakinetan.

Taldeak ikastaro edo jarduera mailan erabilita irakasleak ondorengoak egin ditzake:

- Ikasle-taldeak beste edozeinen jarduera eta ikuspegitik erabat isolatu
- Taldeak neurri batean banatu, talde batek beste talde batzuk eta talde horien jarduerak ikusi ahal dituelarik, baina ez horiekin harrmanik izan
- Talde bakoitza ikono batekin identifikatu

Taldeak II

Taldea modua bi eratara defini daiteke:

1 - Ikastaro maila. Ikastaro mailan definitutako taldea modua ikastaro batean definitutako jarduera guztietarako dator berez.

2 - Jarduera maila. Taldeak onartzen dituen edozein jarduerak defini dezake bere taldekatze-era. Ikastaroan "taldeak behartu" ezarpena badago ez da kontuan hartuko jardueraren ezarpena.

Taldea modua hauetako hiru mailetako bat izan daiteke:

- Talderik ez - Ez dago talderik, denak dira talde handi bateko partaide.
- Taldeok ezin elkar ikusi - Ikasle bakoitzak bere taldea baino ezin du ikusi; gainontzekoak ez ditu ikusi ere egingo.
- Taldeok elkar ikusten dute - Ikasle bakoitza bere taldean arituko da lanean, baina beste taldeak ere ikus ditzake.

Taldeak III

Ikastaro batean egin beharreko jarduera guztiak taldeka egitea nahi baduzu zein mailatan ezarri beharko duzu taldekatzea?

- Ikastaro mailan
Feedback: Oso ondo
- Jarduera mailan
Feedback: Ez, bestela guztietan egin beharko zenuke banan-banan. Jarduera guztietarako ezarri nahi baduzu, errazago da ikastaro mailan ezartzen baduzu.

Taldeak IV

Lotu taldekatze-motak eta euren definizioak

- Oso ondo
- Ez, ez da egokia
- Talderik ez
Feedback: Ez dago talderik, denak dira talde handi bateko partaide
- Taldeok ezin elkar ikusi
Feedback: Ikasle bakoitzak bere taldea baino ezin du ikusi; gainontzekoak ez ditu ikusi ere egingo
- Taldeok elkar ikusten dute
Feedback: Ikasle bakoitza bere taldean arituko da lanean, baina beste taldeak ere ikus ditzake

Osaketaren jarraipena

Osaketak zehazten du jarduera bat edota ikastaro bat nork eta zein baldintzatan eman dezakeen osatutzat. Osaketaren jarraipena egin ahal izateko gunearen kudeatzaileak gaitu egin behar du lehenik ikastaro-osaketaren jarraipena gunean. Ondoren, aukeran du irakasleak jarraipena gaitu ala ez ikastaroan. Ikastaroan gaituta, jarduera bakoitzean agertuko dira osaketarako aukerak.

Osaketaren jarraipena I

Zenbat mailatan ezarri behar da osaketa ikasleak jarduera jakin bat osatutzat markatzeko?

- Gunean, ikastaroan eta jardueran
Feedback: Oso ondo
- Ikastaroan
Feedback: Ez; gunean lehenik, ikastaroan ondoren eta bukatzeko jardueran.
- Jardueran
Feedback: Ez; gunean lehenik, ikastaroan ondoren eta bukatzeko jardueran.
- Ikastaroan eta jardueran
Feedback: Ez; gunean lehenik, ikastaroan ondoren eta bukatzeko jardueran.

Osaketaren jarraipena II

Eskuz eman daiteke osatutzat jarduera bat edo baldintza jakin bat(zuk) betetzen d(ir)enean (automatikoki).

Eskuzkoa denean, ikasleak berak eman dezake osatutzat edo irakasleak.

Baldintzak era askotakoak izan daitezke: ikustea, hainbat denbora pasatzea, kalifikazio jakin bat lortzea...

Osaketaren jarraipena III

Nork eman dezake eskuz osatutzat jarduera bat?

- Ikasleak eta irakasleak, biek
Feedback: Oso ondo
- Ikasleak
Feedback: Bakarrik?
- Irakasleak
Feedback: Bakarrik?
- Sistemak
Feedback: Ez, eskuz ez du sistemak egiten

Diseinua

Goiko eta beheko aldeez gain, ikastaroak alde banatan ditu blokeetarako guneak. Erdi aldean agertuko dira ikastaroko jarduera eta baliabideak. Aipatutako erdiko aldean izango ditugu ikastaroaren koadroak(jarduerak dituzten koadroak). Ikastaroko lehen koadroa informazio orokorra erakusteko da eta ondorengoek, ikastaroan zeharreko jarduerak jasoko dituzte. Atal edo koadro kopurua ikastaroa konfiguratzean aukera daiteke. Ikastaro berria sortzean, dena zuri agertuko da.

Orri nagusiaren itxura aukeratutako gai, ikastaro-mota, atal-kopuru eta gaineratutako blokeen araberakoa izango da.

Ikastaroaren orri nagusitik nabiga dezakegu edota ikastaroaren edukietan zehar hara eta hona ibili.