Title: 3.1 jarduera: Informazioa birtualitatean
Course: Moodle-ren erabilera aurreratua

Sarrera

Moodle-n egindako ikastaro batean ikasleen esku hainbat formatutako fitxategiak utzi ahal ditugu: testu-dokumentuak, pdf-ak, aurkezpenak, bideoak, audioak...

Fitxategi horiek fisikoki gure Moodle instalazioan egon daitezke nahiz interneteko beste guneren batean. Zenbaitetan komeniko zaigu ikastaroan bertan izatea, baina beste batzuetan hobea izango da kanpoko fitxategi hori baliatzea, gure ikastarora igo beharrik izan gabe.

Hori horrela, bi bide ditugu materialak kudeatzeko:

- Moodle-ren barruko fitxategiak erabiltzea

- Moodle-tik kanpoko fitxategiak erabiltzea

Fitxategiak I

Derrigorrez izan behar al ditugu ikastaroan erabiliko ditugun fitxategi guztiak gure Moodle instalazioan?

- Ez
Feedback: Oso ondo. Kanpokoak ere erabil ditzakegu
- Bai
Feedback: Ez; kanpokoak ere erabil ditzakegu

Moodle-ren barruko fitxategiak (I)

Gure ordenagailuan ditugun dokumentuak Moodle-n bil ditzakegu hainbat modutan:

- Fitxategi pribatuak

Norberarenak dira eta norberak baino ezin ditu ikusi. Nolabait esatearren, biltegi pertsonala litzateke eta edozein ikastarotan erabil ditzakegu.

- Ikastaroko fitxategiak

Ikastaro bati lotuta daude fitxategi hauek eta printzipioz, ikastaro horretan baino ezin ditugu erabili. Biltegi honetako elementuak ez daude ikasleen esku. Horretarako, horietarako lotura ezarri behar genuke ikastaroan, baliabidea gehituz, esaterako.

- Direktorioa

Ikastaro baten barruan sor dezakegu direktorio bat eta bertan hainbat fitxategi bildu.

Fitxategiak II

Beste irakasle batek erabil al ditzake gure fitxategi pribatuetako fitxategiak?

- Ez
Feedback: Oso ondo; norberak bakarrik erabil ditzake
- Bai
Feedback: Ez; norberak bakarrik erabil ditzake

Moodle-tik kanpoko fitxategiak

Web 2.0 izenekoak egin dituen ekarpen nagusienetako bat edukien zabalkundea eta berdifusioa da. Gaur gaun asko dira propio edukiak partekatzeko sortu diren guneak. Horiei esker posible da era guztietako fitxategiak bildu, partekatu eta eskuratzea interneteko beste aplikazio askotatik.

Izan ere, interneteko erabiltzaileen artean gero eta ohikoagoa da fitxategiak ez gordetzea norberaren ordenagailuan bakarrik. Gauden tokian gaudela eta une jakin baten esku artean dugun dispositiboa dugula (ordenagailua, eramangarria, tableta....), oso erabilgarria da gure dokumentuetarako sarbidea izatea. Horri hodeian konputatzea esaten zaio, hau da, edukiak interneten ditugu eta edonondik eskura ditzakegu.

Moodle-k ere hainbat gune eta euskarritan eskura dauden edukiak nork bere ikastarora ekartzeko modua ematen du.

Ikus ditzagun kanpoko aplikazio horietako batzuk, onartzen duten fitxategi-motaren arabera.

Kanpoko fitxategiak -Dokumentuak

Gure dokumentuak hainbat gunetara igo ditzakegu eta gero, horien erabilera publikoa edo pribatua egin:

- Pribatua: nork bere dokumentuak gordetzeko, horietarako sarbidea edonondik izateko.

- Publikoa: beste erabiltzaile batzuekin partekatu ahal ditugu eta nahi izanez, gero, web gune nahiz blogetan horiek enbotatu eta berrerabili. Horrez gain, beste hainbat egileren dokumentuak ere erabiltzeko aukera izango dugu.

Horrelako zerbitzuak hainbat dira:

- Scribd
- Issuu
- Docstoc
- Wepapers
- (...)

Fitxategiak III

Sarera fitxategiak igo eta publiko egiten baditugu edonork erabil ditzake.

- Bai
Feedback: Bai; horretarako dira publiko
- Ez
Feedback: Bai, horretarako dira publiko

Kanpoko fitxategiak - Dokumentuak - Scribd

Scribd gunean kontua sortu eta gero, gure dokumentuak bildu ahal ditugu bertan. Gero horiek beste gune askotatik erabiltzeko modua izango dugu. Horretarako, dokumenturako esteka zuzena emango digu edo dokumentua beste web-orri batean enbotatzeko kodea.

Hemen behean duzue, adibide gisa, gure dokumentu bat enbotatuta:

Moodle 2.0 Ikasgelatik Ingurune Pertsonalera

Kanpoko fitxategiak - Aurkezpenak

Alderdi akademikotik ikusita, oso tresna baliagarria da aurkezpenak sortzea gai jakin bati buruz. Horretarako, powerpoint edo prezi bezalako programak erabiliz egin daitezke aurkezpenak eta gero slideshare bezalako gune batera igo. Horra igo dugun aurkezpena beste gune batzuetatik eskuratzeko modua izango dugu.

Ikus dezagun behekoa, esaterako:

What is Moodle explained with Lego
View more PowerPoint from Tomaz Lasic

Fitxategiak IV

Prezzi eta Slideshare bezalako baliabideak deskargatu egin behar dira ordenagailura erabili baino lehen.

- Ez
Feedback: Ez, sarean daude eta nahikoa da izena ematearekin.
- Bai
Feedback: Ez, sarean daude eta nahikoa da izena ematearekin.

Kanpoko fitxategiak - Bideoak

Era berean, bideoak bildu eta partekatzeko guneak asko dira. Ezagunena, ezbairik gabe, youtube da baina badira beste batzuk, vimeo edo blip, esaterako.

Hona behera ekarri dugu vimeo guneko bideo bat:

Kanpoko fitxategiak - Audioa

Audio-fitxategiak ere ekar daitezke kanpoko gune batetik. Hona hemen goear.com guneko abesti bat enbotatuta:

Kanpoko fitxategiak - Argazkiak

Argazkiak biltzeko guneak asko dira interneten: flickr, argakziak.org, picasa.. .

Moodle-k kanpoko gune batean dauden argazkiak gure ikastaroko orri, etiketa edo jarduera-moduluetan txertatzeko modua ematen du.

Hona, adibidez, argazkiak.org guneko bat ekar dezakegu

- Irudiaren URLa testu-editorean txertatuz:

- Gune batzuek enbotatzeko kodea eskaintzen dute. Kasu horretan aukera hori ere baliatu ahal dugu

Argazkiak.org | p.b. © cc-by-sa: isusko Argazkiak.org | Moodle euskaraz, ezarpenak © cc-by-sa: sustatu

Kanpoko biltegietarako pluginak

Aurreko aukerez gain, gure Moodle instalazioko kudeatzaileak kanpoko hainbat fitxategi-biltegitarako lotura (plugina) gaitu ahal du. Horrela, erabiltzaileak biltegi horietan dituen fitxategiak (formatu anitzetakoak) edo horietan erabilera librea dutenak oso modu azkarrean ekar ditzake ikastarora.

Hona hemen horietako biltegi batzuk:

- Alfresco biltegia
- Box.net
- Dropbox
- Flickr
- Google Docs
- Merlot.org
- Picasa web albuma
- Amazon S3
- WebDAV biltegia
- Wikimedia
- Youtube bideoak
- Riffly audio-only or audio-video recording
- Nanogong audio recording

Fitxategiak V

Moodle ikastaro bat emateko beharrezkoa da tresna horiek guztiak erabiltzea

- Ez
Feedback: Ez, baina komeni da ezagutu eta hainbat erabiltzea
- Bai
Feedback: Ez, baina komeni da ezagutu eta hainbat erabiltzea