Title: 5.2 jarduera: Ebaluazioa Moodle-n
Course: Moodle-ren erabilera aurreratua

Sarrera

Hainbat dira Moodle-k ikasleen ebaluazio eta segimendurako eskaintzen dituen tresnak:

Moodle-ren ebaluaziorako tresnak:
- Kalifikazio-liburua
- Eskalak

Moodle-ren segimendurako tresnak:

- Txostenak
- Osaketa

Kalifikazio-liburua (I): atalak

KALIFIKAZIO-LIBURUA

Honako gai hauek jorratuko ditugu kalifikazio-liburuari buruz:

- Kalifikazio-kategoriak
- Kalifikazio-elementuak
- Kalifikatzailea
- Kalifikazioak editatu

Kalifikazio-liburua (II): kategoriak

Kalifikazioak kalifikazio-kategoriatan antola daitezke. Horiek ebalualdiak, ikastaroaren saioak, gaiak... izan daitezke.

Kategoria-kalifikazioak batutako kalifikazioa du, bere kalifikazio-elementuekin kalkulatutakoa. Ez dago kategoriak txertatzeko mugarik (kategoria bat beste baten barruan egon daiteke). Baina, kalifikazio-elementu bakoitza kategoria batean bakarrik egon daiteke. Gainera, kalifikazio-elementu eta kategoria guztiak gutxienez baten barruan daude: ikastaro-kategoria.

Hitz batean, zertarako balio dute kalifikazio-kategoriek?

- Antolatzeko
Feedback: Oso ondo
- Zehazteko
Feedback: Ez, ez da horretarako
- Laburtzeko
Feedback: Ez, ez da horretarako

Kalifikazio-liburua (III): kalifikazio-elementuak

Kalifikazio-liburuan elementuak ezarri behar dira, horiei kalifikazio jakin bat eman ahal izateko. Oro har, elementu horiek kategorietan bilduko ditugu.

- Kalifikazio-kategoria batek kalifikazio-elementuak taldekatzen ditu beti eta kalifikazio-elementu horiei eragiteko ezarpenak ditu

- Kalifikazio-elementu batek ikastaroko partaide bakoitzeko kalifikazio bat gordetzen du eta kalifikazio horiei eragiteko ezarpenak ditu

- Kalifikazio-elementu batek erabiltzaileei nola erakutsiko zaien definitzeko ezarpenak ditu, blokeatzeko eta ezkutatzeko funtzioak ditu.

Kalifikazioa beti elementu bati ipintzen zaio. Elementu hori ikasleak egindako edozer izan daiteke (foroan idatzitakoa, igotako fitxategia...).

- Egia
Feedback: Oso ondo
- Gezurra
Feedback: Ez, ez da egokia

Kalifikazio-liburua (IV): kalifikatzailea

Kalifikatzaileak ikastaroaren hainbat ataletan kalifikatu eta ebaluatu diren elementuak jasotzen ditu eta aukera ematen dizu ikusi eta aldatzeko.

Moodle-ren ikastaro batean ebaluatzeko elementu bat gaineratzen duzunean, sortutako kalifikazioetarako gunea sortzen du automatikoki kalifikazio-liburuak eta era berean gaineratzen du zeuk edo sistemak elementu horri emandako puntuazioa.

Erakutsitako kalifikazioak eginkizunen emaitzak dira eta definitzean ezarritakoaren araberakoak izango dira, hau da 10 puntura arte definitutako zereginak ikasleak lortutako puntuak erakutsiko ditu, eta ez ehunekoa.

Ikastaroan ebaluatzeko elementu bat sortzen dugunean (galdetegia, zeregina...), kalifikazio-liburura geuk ekarri behar al dugu?

- Ez, sistemak berak ekartzen ditu horiek kalifikazio-liburura.
Feedback: Oso ondo
- Bai, lehenengo sortu eta ondoren kalifikazio-liburuan gehitu egin behar da.
Feedback: Ez, sistemak egiten du lan hori.
- Ez dakit
Feedback: Irakur ezazu ondo galdera.

Kalifikazio-liburua (V): kalifikazioak editatu

Kalifikazio-liburuan zerbait editatzeak kalifikazioak bakarrik editatzea dakar eta ez du inongo harremanik ikastaroaren hasiera orria editatzearekin, hau da zure ikastaroaren orriak ez du inongo eraginik izango zuk kalifikazio-liburuan edozer eginda ere.

Edizioa aktibatu botoiaren funtzioak ikastaroaren orri nagusikoetatik aparte daude, eta beraz edizioa aktibatuta egon daiteke kalifikazio-liburuan eta aldi berean aktibatu gabe ikastaroaren hasiera-orrian. Hauxe da honen arrazoia: "editatu ikastaroaren orria" eta "editatu kalifikazioak" bi gaitasun ezberdin dira eta rol bakoitzak,  baterako edo besterako izan dezake baimena.

Beraz, kalifikazioak editatuta egiten ditudan aldaketak automatikoki jasotzen al dira ikastaroaren orrian?

- Ez
Feedback: Oso ondo
- Bai
Feedback: Ez, kalifikazioei dagokie baina ez ikastaroaren orriari

Eskalak (I): ezaugarriak

ESKALAK

Eskala ikasleen gaitasuna ebaluatzeko era da. Lan bati 1etik 100era bitarteko balorea emanda kalifikazioa ematen ari zara, baina ikasleari hitz bat edo esaldi xume bat eskain diezaiokezu ebaluazioa. Eskala baten adibide sinpleena hauxe da: oso gaizki - gaizki - nahikoa - ondo - oso ondo.

Edozein eskalak  2 elementu baino gehiago izan behar ditu eta adituek 5 izatea gomendatzen dute. Kalifikatzeko orduan, zereginaren ezarpenetan kalifikaziorako aukeratu dugun eskala agertuko zaigu.

Eskalak (II): erabilera

Moodle-ren jarduera askori, besteak beste zereginak, foroak eta galdetegiak ezar dakizkioke kalifikazioak. Kalifikazioak zenbakitan eman daitezke, edota eskaletatik hartutako hitz/esalditan.

Puntuazioak ez ezik, kalifikazioa adierazteko "oso ondo-ondo-nahikoa-eskasa-oso gaizki" bezalako eskalak ere erabil daitezke.

- Bai
Feedback: Oso ondo
- Ez, puntuazioa eman behar diogu beti
Feedback: Ez, ez beti

Txostenak (I): txosten-motak

TXOSTENAK

Txostenek, hainbat irizpideren araberako (ikastaroa, taldea, partaidea, data, jarduera, ekintza, erakusteko formatua) bilaketa egiteko aukerez gain ondorengoak erakusten dituzte Moodle-n.

- Azken orduko agerraldiak zuzenean
- Jardueraren txostena
- Partaidetza-txostena
- Jarduera-osaketa

Txostenak (II): Jardueraren txostena

Jardueraren txostenak, berriz, jarduera bakoitzean zenbat ikustaldi izan den erakusten digu eta azken sarrera noiz izan den.

Txostenak (III): Partaidetza-txostena

Partaidetza-txostenean jarduera guztiak ditugu erabilitako baliabidearen arabera sailkatuta (foroak, galdetegiak, ikasgaiak...) eta hainbat irizpideren arabera (jarduera, epea, erabiltzailea, egindakoa) bilatzeko aukera eskaintzen digu.

Txostenak (III): egitekoa

Aurreko ikasgaian esan dugu ebaluazioak zein funtzio duen eta nolako prozesua garatu behar duen. Aipatutako zein atal edo kontzepturekin lotzen dituzu Moodle-k eskaintzen dituen txostenak?

- Informazioa lortu
Feedback: Oso ondo. Gero etorriko da erabakiak hartzea
- Erabakiak hartu
Feedback: Ez, lehenik eta behin beste zerbait behar dugu
- Baloratu
Feedback: Ez, lehenik eta behin beste zerbait behar dugu

Osaketa (I): ezaugarriak

OSAKETA

Osaketak zehazten du jarduera bat edota ikastaro bat nork eta zein baldintzatan eman dezakeen osatutzat. Osaketaren jarraipena egin ahal izateko gunearen kudeatzaileak gaitu egin behar du lehenik ikastaro-osaketaren jarraipena gunean. Ondoren, aukeran du irakasleak jarraipena gaitu ala ez ikastaroan. Ikastaroan gaituta, jarduera bakoitzean agertuko dira osaketarako aukerak.

Osaketa (II): eskuragarritasuna

Osaketa funtzioa eskuragarritasunarekin dago lotuta. Zeregin bat noiz egongo den ikasleen esku ere zehaztu ahal da zereginaren ezarpenetan. Horren arabera, zeregin bat data jakin batetik beste batera egin ahal izatea ezar dezakegu. Baina baita zeregin jakin bat egin ahal izateko aldez aurretik beste zeregin bat osatu behar izatea, kalifikazio jakin batetik gorakoa izatea, e.a. Honek langak ezartzeko aukera ematen du eta ikasleen ibilbidea kontrolatuagoa izatea.

Osaketa (III): eskuragarritasuna mugatu

Zeregin batean eskuragarritasuna mugatzen badugu, ikasleak derrigorrez lortu behar du kalifikazio jakin bat zeregin hori egin ahal izateko.

- Ez
Feedback: Ez. Hori izan daiteke baldintzetako bat baina ez da bakarra eta are gutxiago derrigorrezkoa.
- Bai
Feedback: Ez. Hori izan daiteke baldintzetako bat baina ez da bakarra eta are gutxiago derrigorrezkoa.