Title: 1.2 jarduera: rolak, baimenak eta testuinguruak
Course: Moodle-ren erabilera aurreratua

Sarrera

Ikasgai honetan rolak, baimenak eta testuinguruak aztertuko ditugu.

Guztira 15 fitxa egin beharko dituzu. Bi motatako fitxak aurkituko dituzu:

Batzuek informazioa ematen dizute eta bukaeran Jarraitu botoia dute aurrera egiteko;

besteek eginkizunen bat eskatuko dizute.

Eginkizuna hainbat motatakoa izan daiteke: aukera-anitzeko galderak, egia/gezurra motakoak, enuntzituak lotu, zenbaki bidez erantzutekoak edo entsegu labur bat egitekoak.

Galdera bakoitzari erantzundakoak sistemak berak esango dizu ondo egin duzun ala ez eta ez dizu aurrera egiten utziko erantzun egokia eman arte. Ondo erantzuten duzuenan erantzun egokiari dagokion feedbacka erakutsiko dizu ikasgaiak eta orduan pasatu ahal izango zara hurrengo fitxara.

Komenigarria da ikasgaiarekin hasi aurretik atalari dagokion dokumentazioa irakurtzea. Hala ere zalantza edo kezka sortzen bazaizu, idatzi mezua Jardueren foroa eta guztion artean argitzen saiatuko gara.

Rolak

Rola testuinguru jakin batean erabiltzaileak duen estatusaren identifikatzailea da. Irakasle, ikasle edo foro-moderatzaile dira rolen adibide. Rol batek, beste edozein eremutan bezala, eginkizun batzuk dakartza berarekin. Erabiltzailearen definizio bat ezartzen du eta testuinguru jakin batean garatuko duen rolaren berri ematen du.

Rolak II

Moodle-k aldez aurretik definitutako zazpi rol ditu:

- Kudeatzailea
- Ikastaro-sortzailea
- Irakaslea
- Edizio-baimenik gabeko irakaslea
- Ikaslea
- Bisitaria
- Autentifikatutako erabiltzailea

Aldez aurretik definituta izateak abantaila dakar ez baitugu ibili beharko rol ohikoenak baimenez-baimen definitzen ibili beharko. Ohiko rolak definitzeko orduan ikaskuntza-prozesuetan gertatzen diren eginkizun nagusiak hartu dira kontuan eta egoera "normalak" aztertuta erabaki dira baimenak.

Gaitasuna

Gaitasuna Moodle-ren eginkizun jakin baten deskribapena da. Gaitasunak rolekin daude lotuta. Adibidez, mod/forum:replypost izenekoa foroetako mezuei erantzun ahal izateko gaitasuna da. Horietako bakoitza era jakin batean ezarrita dago (baimenduta, debekatuta...) ustez ohiko ikaskuntza-prozesu batean rol jakin bat duen erabiltzaileak zer egiten duen aztertuta. Goragoko adibidean (foroetako mezuei erantzun ahal izatea) ikasleek erantzun ahal izango dute foroetan idatzitako edozein mezuri.

Baimena

Baimena gaitasun bati rol jakin baterako ematen zaion balorea da. Dena delako gaitasunerako aukera daitezkeen baloreak  dira, adibidez, baimendu, debekatu edo ukatzea. Baimendu baloreak eginkizun hori egiteko aukera ematen du; debekatu-k berriz, ez du uzten eginkizuna egiten baina aldagarria da egoeraren arabera (irakasleak hala erabakitzen badu, adibidez, anula dezake debekua); ukatu-k erabateko debekua adierazten du eta ezin da inola ere debekua anulatu.

Testuingurua

Testuingurua Moodle-ren guneetako bakoitza da eta bertan/bertarako ezar dakizkieke rolak erabiltzaileei. Ikastaroa, jarduerak, blokeak, e.a. dira testuinguruen adibide.

Testuingurua II

Ikus dezagun testuinguruen zerrenda hierarkikoki:

- Sistema : goragoko testuingururik ez du.
- Hasiera-orria: goragokoa = sistema
- Ikastaro-kategoria: goragokoa = sistema
- Ikastaroa: goragokoa = kategoria edo sistema
- Modulua: goragokoa = ikastaroa edo sistema
- Blokea: goragokoa = ikastaroa edo sistema
- Erabiltzailea: goragokoa = sistema

Rolak III

Hori horrela, erabiltzaile bakoitzari rol ezberdin bat esleitu ahal zaio testuinguru bakoitzean eta hartara, testuinguru horretarako eta horren azpikoetarako rol horrek dituen baimenak emango zaizkio.

Rolak IV

Erabiltzaile batek rol bakar bat izan behar du beti.

- Gezurra
Feedback: Oso ondo. Ezberdin bat izan dezake testuinguru bakoitzean
- Egia
Feedback: Ez, ezberdin bat izan dezake testuinguru bakoitzean

Rolak V

Erabiltzaile bati rol bat esleituta, ezin da inola ere ikastaroa bukatu arte rol hori aldatu.

- Bai, alda daiteke
Feedback: Oso ondo
- Ez, ezin da aldatu
Feedback: Ez, alda daiteke
- Ez dakit
Feedback: Irakur ezazu arretaz dokumentazioa

Rolak VI

Rol bakoitzak dituen baimenak estandarrak dira eta ezin dira aldatu

- Gezurra
Feedback: Oso ondo. Alda daitezke eta zenbaitetan, gainera, komeni da.
- Egia
Feedback: Ez, alda daitezke eta zenbaitetan, gainera, komeni da

Gaitasuna II

Ikastaro bat hasten den bakoitzean gaitasun bakoitzaren baimena ezarri behar da

- Gezurra.
Feedback: Oso ondo. Berez definituta daude (berezko ezarpena) eta gehienetan ez dira aldatu behar
- Egia
Feedback: Jai genuke. Berez definituta daude (berezko ezapena) eta gehienetan ez dira aldatu behar

Gaitasuna III

Nork alda ditzake gaitasunen baimenak?

- Kudeatzaileak
Feedback: Bai, oso ondo
- Irakasleak
Feedback: Bai, baina kudeatzaileak horretarako baimena eman badio
- Norberak
Feedback: Ez, kudeatzaileak

Testuingurua II

Ikastaro batean Egutegia blokea bakarrik gehitzen badugu, zenbat testuinguru ezberdin izan ditzakegu?

- 4
Feedback: Oso ondo: sistema, hasiera-orria, ikastaroa eta blokea
- 3
Feedback: Ez; sistema eta hasiera-orria ere testuinguruak dira. Beraz, 4
- 1
Feedback: Ez, blokea ere testuingurua da eta sistema eta hasiera-orria ere bai: 4

Testuingurua III

Zertarako behar izan dezakegu erabiltzaile batek bi rol ezberdin izatea bi testuinguru ezberdinetan?

Ikasleak ezin ditu berez foroetako mezuak kalifikatu baina une jakin batean plantea dezakegu ikasle bat izatea foro bateko "irakaslea" eta ardura horretan gainontzeko ikasleek foro horretara bidalitako mezuak kalikatu beharko ditu. Foro horretan (testuinguru horretan) irakaslea rola esleitzen badiogu, foro horretara bidalitako mezuak (foro horretara bakarrik) kalifikatu ahal izango ditu.

Ipiniko al zenuke beste adibide bat?