Title: 4.1 jarduera: ezagutzak eraikitzen
Course: Moodle-ren erabilera aurreratua

Eraiki I

Hona hemen Konstruktibismoa azaltzeako eskema labur bat. Bertan azaltzen dira konstruktismoaren aurretiko ikaskuntza-teoriekiko aldea: ikaskuntza, irakaslea, ezagutza... Gaur egun edozein ikaskuntza egoeratan erabiltzen bada ere, modua aurkitu beharko dugu konstruktibismoaren printzio hauek on-line ikaskuntzara ere ekartzen.

Iturria: Jon Bustilloren Jakintza eraikitzen

Eraiki II

Aurretiko ezagutzak dira konstruktibismoaren oinarrietako bat. Guztiok ditugu aldez aurretik hainbat ezagutza eta horietan oinarrituta eraikitzen ditugu berriak.

Gerta daiteke ikaskuntza berria eraiki ahal izateko beharrezko den aurretiko ezagutzaren bat falta izatea edota aktibatu gabe izatea. Irakaslearen lehenengo lana, beraz, beharrezko izango diren aurre-ezagutza horiek izan badirela eta aktibatuta daudela ziurtatzea izango da.

Nola saiatu gara Moodle-ren erabilera aurreratua ikastaroan lan hori egiten?

- Autoebaluaziorako galdetegia erabilita
Feedback: Bai, hori zen gure asmoa
- Foroetan galderak eginez
Feedback: Ez
- Nork bere profilean informazioa emanez
Feedback: Ez

Eraiki III

Irakaslearen rola eta estatusa ere aldatu egiten da konstruktibismoan. Ezagutza duena eta ezagutza transmititu behar duena izatetik, ezagutza eraikitzen lagunduko duena izatera pasa da. Horretarako, jasotako informazioa osatu, eraldatu, erkatu... egin beharko du eta horrekin zerbait sortu.

Ikusi al duzu horrelako adibiderik ikastaro honetan?

Eraiki IV

Hona hemen lortu behako genituzkeen hainbat helburu:

1. lkaslearen garapen mailatik abiatu.

2. lkaskuntza esanguratsuen eraikuntza ziurtatu.

3. lkaskuntza esanguratsuak ikasleek beren kabuz molda ditzatela ahalbidetu.

4. Ikasleek beren ezagutza eskemak alda ditzaten saitu.

5. Ezagutza berrien eta aurretikako ezagutzen eskemen artean lotura eta harreman aberatsak moldatu.

Eraiki V

Posible iruditzen al zaizu horiek on-line ikastaro batean lortzea?

- Bai
Feedback: Bai, lor daiteke
- Ez
Feedback: Bai, ez da erraza, baina lor daiteke

Eraiki VI

Bideo honetan ikaskuntza esanguratsuaren azalpena ematen da.

Eraiki VII

Konstruktibismoak dio guk eskema batzuk erabiltzen ditugula errealitatearekin harremanetan jartzeko. Hau da, errealitatea eraikitzeko eskema batzuk sortzen ditugula. Jaiotzen garenean eskema sinpleak ditugu eta hazi ahala eskema horiek antolatu eta osatu egiten ditugu progresiboki. Hori da konstruktibismoaren ideia.

Eta hori pedagogikoki aplikatzen badugu, pertsona bakoitza bere eskemaren eraikitzailea dela esan nahi du. Gutako bakoitzak izan duen esperientziaren bidez eta besteekin izandako harremanen bidez eraikitzen ditu eskemak.

Horrek zer ondorio dauzka? Askotan irakaslearen azalpena da ikaslearen ezagutza iturria. Ikasleak irakasleak azaltzen diona hartzen du eta hori dela ikasi behar duena suposatzen da, nahiz eta ez ulertu, bat ez etorri edo kontra egon. Ez zaio ezer egiterik eskatzen. Konstruktibismoak hori ez dela benetan ikastea dio. Ikasleak ematen zaiona jaso eta berriz itzuli egiten duela, baina horrek ez duela baldintzatzen edo aldatzen berak pentsatzen duena, lehengo eskemekin gelditzen dela. Konstruktibismoak dioenez bi mundu horiek elkartu egin behar dira, ez du zentzu handirik irakasleak dioena errepikatzeak horrek ez badu ikasleak mundua ikusteko dituen eskemak aldatzeko adina indarrik. Dena dela, horrek ez du esan nahi gauzak erakutsi behar ez direnik. Batzutan horrela ulertzen da eta interpretazio txarra dela uste dut. Gaitasun horiek garatzeko interesgarriak diren aprendizaiak erakutsi behar dira.

Pertsonen ahalmena eta bere eraikitze prozesua landu behar direla dio, horri ematen dio garrantzia. Gaurko irakasleok sermoiak botatzen ditugu, eta lortu behar duguna ikasleak lan intelektualean jartzea da.

Iturria: Jesus Mari Goñiri egindako elkarrizketa

Eraiki VIII

Bat al zatoz Goñik esandakoekin?