Title: 4.2 jarduera: edukiak birtualitatean
Course: Moodle-ren erabilera aurreratua

Sarrera

Moodle-k egindako ikastaro batean era askotako baliabideak erabil ditzakegu edukiak lantzeko.

Edukien lanketarako aplikazioak Moodle-ren banaketa estandarrean etor daitezke eta hartara, instalazio barrutik sor dezakegu dena delako edukia lantzeko jarduera didaktikoa, edo bestela, Moodle-tik kanpoko beste aplikazio batzuk erabilita sortu.

Hona hemen tresna edo aplikazio horietako batzuk:

Moodle-ren berezko tresnak:

- Ikasgaia
- Galdetegia
- Zeregina
- Glosategia
- Datu-basea
- (...)

Moodle-tik kanpoko tresnak

- JClic
- HotPot
- exeLearning
- Reload
- (...)

Gero eta ohikoagoa da edukiak ez sortzea plataforma telematiko jakin bati lotuta, hau da, nork bere ordenagailuan instalatutako zenbait tresna erabilita sortzea ikas-sekuentziak eta gero, erakunde bakoitzak darabilen plataformara ekartzea. Horretarako, sekuentzia horiek hainbat formatu estandarretara esporta daitzeke (HTML, SCORM, IMS...) eta edozein plataforma eta ikasgela birtualetan erabili (Moodle, Chamilo, ATutor, WEbCT, BlackBoard...).

Ildo horretatik, zenbaitek defendatzen du edukiak independenteak izan behar direla plataformetatik.

Moodle-ren tresnak (I)

IKASGAIA

Ikasgaia Moodle-ren jarduera-modulu estandarretako bat da.

Ikasgaiak edukiak era interesgarri eta malguan eskaintzen ditu. Hainbat orri ditu. Hauetako bakoitzak normalean galdera bat du bukatzeko. Galderak hainbat moldetakoa izan daitezke. Ikasleak aukeratzen duenaren arabera, hurrengo orrira joango da edo aurreko batera itzuliko. Era sinplean edo konplexuan nabiga daiteke ikasgaian zehar, neurri handi batean aurkezten den materialaren egituraren arabera.

Ikastaro honetako hainbat jarduera (hau barne) ikasgaia modulua erabilita sortu ditugu, ondokoak, adibidez:

- 1.1. jarduera: ikastaroaren diseinua
- 2.1 jarduera: komunikazioa lantzeko tresnak
- (...)

Ikasgaia II

Ikasgaiaren orrien ordena nork aukeratzen du?

- Irakasleak
Feedback: Bai, hala da.
- Ikasleak
Feedback: Ez, irakasleak aukeratzen du
- Sistemak
Feedback: Irakasleak aukeratu ez badu, bai.

Moodle-ren tresnak (II)

GALDETEGIA

Galdetegia Moodle-ren jarduera-modulu estandarretako bat da.

Modulu honek galdetegi sendoak diseinatu eta ezartzeko aukera emango dio irakasleari, galdera-mota asko ditu, besteak beste: aukera anitzekoak, egia/gezurra eta erantzun laburrekoak.

Galdera hauek Galdera-bankuan gordetzen dira kategoriaka antolatuta eta ikastaro berean edo beste batean erabil daitezke berriz. Galdetegiek saiakera asko onar ditzakete. Saiakera bakoitza erregistratu eta kalifikatu egiten da; irakasleak erabaki dezake azterketa bukatzean mezuren bat ala erantzun zuzenak erakustea.

Modulu honek kalifikatzeko aukera du.

Ikastaro honetan galdetegi bat erabili dugu:

- 3.2 jarduera: fitxategiak enbotatu

Galdetegiak II

Galdetegiak, edukien lanketarako erabiltzeaz gain, zertarako erabil ditzakegu?

- Ebaluaziorako
Feedback: Oso ondo
- Informazioa emateko
Feedback: Ez, ez da egokia horretarako
- Harremanetarako
Feedback: Ez, ez da egokia horretarako

Moodle-ren tresnak (III)

ZEREGINA

Zeregina Moodle-ren jarduera-modulu estandarretako bat da.

Modulu honek aukera ematen dio irakasleari ikasleen lanak bildu, berrikusi eta kalifikazioak ere izan ditzakeen feedbacka emateko.

Ikasleek edozein eduki digital (fitxategiak) bidal dezakete, besteak beste, word dokumentuak, kalkulu-orriak, iruddiak, audio edo bideo-klipak. Zereginak ez du derrigorrean izan behar fitxategia igotzea. Horren ordez, irakasleak ikasleei eska diezaieke zuzenean Moodle-n idazteko on-line testua zeregina erabilita. Era berean, bada lineaz kanpoko jarduera zeregina eta berau erabil daiteke ikasleei gogorarazteko zein zeregin osatu behar duten eta zein kalifikazio behar duten Moodle-n on-line osagairik ez duten jardueretan.

Ikastaro honetan lineaz kanpoko hainbat zeregin erabili ditugu, hala nola,

- 1.2 jarduera: ikastaro-formatuak
- 2.3 jarduera: berrien foroa
- (...)

Zeregina II

Zerginetan ikasleak beti igo behar du fitxategi bat?

- Ez
Feedback: Ez derrigorrez. On-line zereginetan, adibidez, ez.
- Bai
Feedback: Ez. Ez derrigorrez. On-line zereginetan, adibidez, ez.

Moodle-ren tresnak (IV)

GLOSATEGIA

Glosategia Moodle-ren jarduera-modulu estandarretako bat da.

Jarduera honek hiztegia bezalako definizio-zerrenda sortu eta mantentzeko aukera ematen die parte hartzaileei.

Sarrerak kategoriatan sailka daitezke, eta gero modu ezberdinetan bilatzeko modua dago: dataren arabera, egilearen arabera, alfabetikoki...

Irakasleak sarrerak beste glosategi batetik inporta ditzake, adibidez, ikastaro beraren barruan glosategi nagusitik beste batera.

Sarrera hauetarako estekak automatikoki sor daitezke ikastaroko gainerako baliabide eta jardueretatik.

Ikastaro honetan ez dugu glosategirik erabili baina Moodle-ren oinarrizko erabilera izeneko ikastaroan duzue bat:

- Moodle-ren oinarrizko kontzeptuak

Glosategiak II

Ba al dago beste baten glosategian parte hartzeko modurik?

- Bai
Feedback: Bai, iruzkinen bidez, adibidez.
- Ez
Feedback: Bai, iruzkinen bidez, adibidez.

Moodle-ren tresnak (V)

DATU-BASEA

Datu-basea Moodle-ren jarduera-modulu estandarretako bat da.

Jarduera honek irakasleak diseinatutako txantiloi batean datuak gaineratzeko aukera ematen die erabiltzaileei. Sarrerak sailkatu, bilatu, e.a. egin daitezke. Sarrerak testua, irudiak edo bestelako informazio-formatuak izan daitezke.

Datu-basea moduluak aukera ematen die irakasleei edota ikasleei edozein gairen inguruko erregistrodun sarreren biltegi bat sortu, erakutsi eta bilatzeko.

Ia mugagabeak dira sarrera horien formatu eta egiturak, besteak beste irudiak, fitxategiak, URLak, zenbakiak eta testua. Ezagunak izango dituzu datu-baseak sortzeko Microsoft Access edo Filemaker bezalako teknologiak.

Ikastaro honetan ez dugu glosategirik erabili baina Moodle-ren ezaugarri nagusiak izeneko ikastaroan duzue bat:

- SUEren argazki-galeria

Moodle-ren kanpoko tresnak (I)

JCLIC

JClic Java plataforman garatutako ingurunea da hezkuntza jarduera multimediak sortu, egin eta ebaluatzeko. Linux, Mac OS X, Windows eta Solaris bezalako sistema eragileetan dabil eta software libreko aplikazioa da.

JClic ez da Moodle-ren jarduera-modulu estandarra. Horregatik, Moodle-n aplikazio honekin sortutako sekuentzia didaktikoak erabiltzeko, guneko kudeatzaileak modulu hau instalatu behar du.

JClic aplikazioa oso erabilia izan da azken urteotan Haur eta Lehen Hezkuntzako eskoletan.

JClic II

JCLic euskaraz ere erabil daiteke.

- Bai
Feedback: Bai, euskaratuta dago
- Ez
Feedback: Bai, euskaratuta dago

Moodle-ren kanpoko tresnak (II)

HotPot

HotPot modulua Moodle-ren banaketa-pakete estandarrean badator ere, guneko kudeatzaileak gaitu behar du.

Modulu honek aukera ematen dio irakaslearik Hot Potatoes programa erabilita sortutako ariketak Moodle-ren bidez kudeatzeko. Ariketak lokalean (norberaren ordenagailuan) sortzen dira eta ondoren Moodle ikastarora igo behar dira.

Ikasleak ariketak egiten saiatu ondoren, hainbat txosten izango ditugu galdera bakoitzari emandako erantzunekin eta lortutako emaitzen hainbat estatistikekin.

Hot Potatoes aplikazioa azken urte hauetan asko erabili da irakaskuntzan, birtualean nahiz aurrez aurrekoan. Programan sortutako ariketak HTML formatura esporta daitezke eta edozein web gune nahiz blogetan eskegi ditzakegu.

Moodle-ren kanpoko tresnak (III)

eXeLearning

eXeLearning hekuntza-edukiak sortzeko tresna da. Kode irekikoa da eta erraminta honekin sortutako aktibitateak hainbat formatutara esporta daitezke: HTML, SCORM, IMS...

Informazio gehiago:

- Taller eXelearning: uso básico y nuevas funcionalidades (bisitari gisa sartu)
- Tutorial de eXelearning

Moodle-ren kanpoko tresnak (IV)

RELOAD

Reload eXelearning programaren antzekoa da. Hainbat moldetako edukiak (dokumentuak, bideoak, irudiak, ariketak...) sekuentzia batean bil ditzakegu eta horrekin eduki-pakete bat sortu. behin sortuta, formatu estandar batzuetara esporta dezakegu eta nahiago dugun plataforman erabiltzeko moduan izango ditugu.

Informazio gehiago

- Tutorial para crear paquetes SCORM y usarlos en Moodle